KOMMISSIONENS AFGØRELSE
af 15. november 2010
om anerkendelse af, at den lettiske database for kvæg er fuldt operationel
(meddelt under nummer K(2010) 7782)
(Kun den lettiske udgave er autentisk)
(2010/692/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning af (EF) nr. 1760/2000 af 17. juli 2000 om indførelse af en ordning for identifikation og registrering af kvæg og om mærkning af oksekød og oksekødsprodukter og om ophævelse af Rådets forordning (EF) nr. 820/97 (1), særlig artikel 10, litra b), og
ud fra følgende betragtninger:
(1)
I henhold til artikel 6, stk. 3, i forordning (EF) nr. 1760/2000 (i det følgende benævnt »forordningen«) kan medlemsstater, der har en elektronisk database, som efter Kommissionens vurdering er fuldt operationel, bestemme, at der kun skal udstedes pas for dyr, der er bestemt til handel inden for Unionen, og at dyrene kun skal være ledsaget af deres pas, når de flyttes fra den pågældende medlemsstats område til en anden medlemsstats område.
(2)
Letland har anmodet Kommissionen om, at den database, som udgør en del af den lettiske ordning for identifikation og registrering af kvæg, jf. forordningen, anerkendes som fuldt operationel. De lettiske myndigheder har også forelagt Kommissionen de relevante oplysninger vedrørende databasens overensstemmelse med bestemmelserne i artikel 5 i forordningen.
(3)
Kommissionen behandlede de oplysninger, som de lettiske myndigheder havde fremlagt, og fandt efter inspektion, at anmodningen var behørigt begrundet med forbehold af visse tilpasninger, som de lettiske myndigheder påtog sig at færdiggøre senest den 30. september 2010.
(4)
Inden den 1. oktober 2010 bekræftede de lettiske myndigheder, at supplerende foranstaltninger var blevet gennemført for at sikre, at de frister, som er fastsat i forordningen for meddelelse af begivenheder, overholdes, at dyr, som er »forsvundet« efter at have forladt bedriften, opspores og følges op, og at pas, der ledsager dyrene fra andre medlemsstater, afleveres til den kompetente myndighed ved ankomsten.
(5)
På baggrund af ovenstående bør det anerkendes, at den lettiske database for kvæg er fuldt operationel fra den 1. oktober 2010 -
VEDTAGET DENNE AFGØRELSE:
Artikel 1
Den lettiske database for kvæg anerkendes som fuldt operationel fra den 1. oktober 2010.
Artikel 2
Denne afgørelse er rettet til Republikken Letland.
Udfærdiget i Bruxelles, den 15. november 2010.